ДУА “Красненскі вучэбна-педагагічны комплекс дзіцячы сад - сярэдняя школа”

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ ПА ФАРМІРАВАННІ ГРАМАДЗЯНСКАЙ ІДЭНТЫЧНАСЦІ

“ПАТРЫЁТАМІ НЕ НАРАДЖАЮЦЦА - ПАТРЫЁТАМІ СТАНОВЯЦЦА!”

Мароз Марыя Фёдараўна,

класны кіраўнік,

педагог-інаватар

(8029) 582-38-67 (МТС)

агр. Краснае, 2019

**Змест**

|  |  |
| --- | --- |
| **1.Інфармацыйны блок** | 2 |
| 1.1 Назва тэмы вопыту | 2 |
| 1.2.Актуальнасць вопыту  | 2 |
| 1.3. Мэта вопыту | 3 |
| 1.4. Вядучая ідэя вопыту | 3 |
| 1.5. Задачы вопыту | 3 |
| 1.6. Працягласць работы над вопытам | 4 |
| **2. Апісанне тэхналогіі вопыту** | 4 |
| 2.1.Апісанне сутнасці вопыту | 4 |
| 2.2 Рэзультатыўнасць і эфектыўнасць вопыту | 8 |
| **3.Заключэнне** | 9 |
| 3.1.Перспектыва далейшага ўдасканалення дадзенага вопыту і сваёй прафесійнай практыкі. | 9 |
| Спіс літаратуры  | 10 |
| Дадаткі  |  |

**1.Інфармацыйны блок**

* 1. **Назва тэмы вопыту**

У рабоце прадстаўлены матэрыялы асабістага трохгадовага педагагічнага вопыту класнага кіраўніка ў рамках дзейнасці інавацыйнага праекта “Укараненне мадэлі фарміравання грамадзянскай ідэнтычнасці навучэнцаў ва ўстанове адукацыі”. Тэма педагагічнага вопыту адпавядае сучасным прыярытэтам выхавання: паслядоўнаму і актыўнаму садзейнічанню асабістага станаўлення грамадзяніна і патрыёта сваёй краіны, прафесіянала-працаўніка, адказнага сем’яніна [Канцэпцыя].

У аснове падагагічнага вопыту работы класнага кіраўніка па фарміраванні грамадзянскай ідэнтычнасці пакладзена праектная дзейнасць, якая дазваляе ўзбагаціць сферу сацыяльных сувязяў дзяцей, іх сацыяльны вопыт, а таксама дае вучням магчымасць вучыцца пераадольваць цяжкасці, выконваючы розныя сацыяльныя ролі. Фарміраванне грамадзянскай ідэнтычнасці ў вучняў прадугледжвае прывіццё навыкаў іх адказных паводзін. Таму неабходна навучыць дзіця быць не пасіўным слухачом, а актыўным і ініцыятыўным дзеячам. Механізмам вырашэння гэтай праблемы стала ўцягванне падлеткаў у дзіцяча-юнацкі грамадскі рух.

* 1. **Актуальнасць вопыту**

На працягу ўсёй гісторыі чалавецтва імкнулася знайсці сябе, адказваючы на ​​пытанні «Хто я?», «У імя чаго?», «Каму важна маё служэнне?». Пошук і здабыццё так званай «самасці» (ідэнтычнасці) працягваецца і цяпер. Асабліва востра стала пытанне ідэнтыфікацыі ў XXI стагоддзі, стагоддзі рэкламы, інфармацыі, тэхналогій, навязаных нормаў паводзін (не заўсёды карэктных), поглядаў, клішэ, нават думак. Каб здабыць сябе, неабходна выйсці за рамкі свайго жыццёвага вопыту. Здабыццё «самасці» магчыма толькі праз здабыццё сваёй гісторыі, праз удзел у лёсе іншага, праз разуменне значнасці сваёй ролі ў жыцці Радзімы (чалавек не павінен адчуваць сябе ізгоем). Калі ўзгадаць піраміду Маслоу, то толькі пасля рэалізацыі фізіялагічных патрэбаў (ежа, вада, прытулак, сон) востра ўзнікае неабходнасць належаць да пэўнай сацыяльнай групы, дзейнічаць у інтарэсах сваёй дзяржавы. Усведамленне сябе часткай грамадства і называецца грамадзянскай ідэнтычнасцю, з якою цесна звязана грамадзянская актыўнасць, праблема, якая для Беларусі, і ў цэлым для ўсяго свету, зараз набывае асаблівае значэнне. Таму прыярытэты, арыентаваныя на гістарычныя і сацыякультурныя вытокі і традыцыі беларускага народа, пачуццё патрыятызму і адказнасці за яго лёс, адраджэнне культуры і сістэмы нацыянальных каштоўнасцяў, сталі стратэгічнымі для нашай дзяжавы. Гэта знайшло адлюстраванне ў Кодэксе Рэспублікі Беларусь аб адукацыі. Таму адной з галоўных задач выхавання з'яўляецца фарміраванне грамадзянскасці, патрыятызму і нацыянальнай самасвядомасці на аснове дзяржаўнай ідэалогіі, а таксама стварэнне ўмоў для самарэалізацыі чалавека ў прасторы сваёй краіны і свайго часу, магчымасці годна жыць і працаваць у роднай краіне. Грамадзянская ідэнтычнасць людзей мае свае асаблівыя рысы ў любой краіне. Яна дазваляе чалавеку ўсвядоміць сябе часткай этнічнай ці грамадскай супольнасці, а таксама абараняе чалавека ад негатыўнай сацыяльнай інфармацыі.

Наяўнасць беларускай ідэнтычнасці ў чалавека прадугледжвае, што для яго не існуе «гэтай краіны», «гэтага народа», «гэтага горада", але ёсць "мая (наша) краіна», «мой (наш) народ», «мой (наш) горад ». Любоў дзіцяці да Радзімы пачынаецца з любові да сям'і, школы, малой радзімы. Грамадзянская (беларуская) ідэнтычнасць юнага чалавека фарміруецца на аснове ідэнтычнасці сямейнай, школьнай, ідэнтычнасці з тэрытарыяльнай супольнасцю.

**Актуальнасць** прадстаўленага вопыту заключаецца ў тым, што ён адказвае патрэбам і запытам сённяшняга дня, садзейнічае ўтварэнню адзінай выхаваўчай прасторы, спрыяе працэсу фарміравання грамадзянскай ідэнтычнасці вучняў. Работа ў дадзеным накірунку дазволіць вырашыць праблему “пасіўнасці” дзяцей, паспрыяе пераўтварэнне іх у актыўных і ініцыятыўных дзеячаў. Намой погляд, дарослым неабходна не навязваць штосьці звонку, а падхопліваць дзіцячыя і моладзевыя ініцыятывы, актуальныя і карысныя для грамадства, для малойрадзімы. Для мяне гэта тэма актуальная таму, што работа ў рамках сацыяльных праектаў дазволіць матываваць вучняў да вывучэння гісторыі і традыцый свайго краю, сваёй роднай мовы, разумення асаблівасці і ўнікальнасці сваёй культуры. Менавіта пачуццё гонару за сваю краіну здольна заахвоціць чалавека беражліва ставіцца да спадчыны сваіх продкаў, а таксама паважаць законы дзяржавы.

* 1. **Мэта вопыту:**

**павышэнне ўзроўню і якасці сфарміраванасці грамадзянскай ідэнтычнасці ў вучняў праз уключэнне іх у розныя сацыяльныя практыкі.**

* 1. **Вядучая ідэя вопыту**

Дасягненне пастаўленай мэты бачу ў аптымізацыі адукацыйнага працэсу шляхам уключэння падрастаючага пакалення ў розныя сацыяльныя практыкі праз рэалізацыю школьных праектаў, уключэнне ў дзіцяча-моладзевы рух, работу школьнага прэс-цэнтра.

* 1. **Задачы вопыту**

вызначыць канцэптуальныя падыходы да зместу грамадзянска-патрыятычнага выхавання вучняў;

адабраць і апісаць найбольш эфектыўныя метады і віды работы па фарміраванні грамадзянскай ідэнтычнасці вучняў;

распрацаваць і сістэматызаваць практычны матэрыял па фарміраванні грамадзянскай ідэнтычнасці вучняў;

вызначыць крытэрыі выніковасці вопыту і прааналізаваць яго эфектыўнасць.

* 1. **Працягласць работы над вопытам**

Работа над тэмай вялася з 2016 па 2019 год. На працягу гэтага перыяду быў разгледжаны вопыт педагогаў па праблеме фарміравання грамадзянскай ідэнтычнасці вучняў, адабраны найбольш эфектыўныя метады і віды работы, падбіраўся, распрацоўваўся і сістэмна ўводзіўся ў дзейнасць практычны матэрыял для работы ў класным калектыве, вызначаны крытэрыі выніковасці вопыту, праведзены аналіз яго эфектыўнасці.

1. **Апісанне тэхналогіі вопыту**

**2.1 Апісанне сутнасці вопыту**

У аснову педагагічнага вопыту была пакладзена ідэя фарміравання грамадзянскай ідэнтычнасці ў вучняў праз развіццё дзіцячых ініцыятыў, рэалізацыю сацыяльных праектаў. Неабходна не навязваць нешта звонку, а «падхапляць» здаровыя дзіцячыя і моладзевыя ініцыятывы, актуальныя для грамадства. Ініцыятыва заўсёды звязана з сацыяльна значымай справай. Дзіцячая ініцыятыва - гэта любая ініцыятыва, якая зыходзіць ад прадстаўнікоў маладога пакалення. Дзіцячая сацыяльна значная ініцыятыва - гэта справа, прапанаванае вучнямі.

У вучняў майго класа ўзнікла ідэя стварэння школьнага Штаба дзіцячых і моладзевых сацыяльных ініцыятыў "Перспектыва" - інфармацыйнага і каардынуючага органа школьнай ініцыятыўнай супольнасці, пляцоўкі для дыялогу і супрацоўніцтва, пасярэдніка для эфектыўнага ўзаемадзеяння дзяцей і дарослых. Школьны штаб узначаліла вучаніца майго класа Дзядуль Алёна. Членамі Штаба былі прапанаваны наступныя агульныя справы на карысць школе і грамадству, якія потым сталі сацыяльнымі праектамі:

- «Упрыгожым Радзіму кветкамі» (афармленне клумбы патрыятычнагахарактару);

- «Забытымі сцяжынкамі Карэліччыны» (правядзенне экскурсій па Карэліцкаму раёну для вучняў другіх школ);

- «Вясёлка дабрыні» (дапамога пенсіянетам і інвалідам);

- «Тэрыторыя дзяцінства» (арганізацыя вольнага часу для дзяцей)

- “Слаўся зямлі нашай светлае імя” (выкананне гімну Рэспублікі Беларусь).

Першай важнай агульнай справай стала рэалізацыя праекта **«Слаўся зямлі нашай светлае імя!"** Маімі вучнямі, актыўнымі членамі школьнага штаба “Перспектыва”, была прапанавана ідэя аб правядзенні школьнага конкурсу на лепшае выкананне гімна класнымі калектывамі.

Герб, сцяг і гімн дзяржавы - галоўныя сімвалы незалежнасці, якія перадаюць гісторыка-культурную спадчыну нашага народа, падкрэсліваюць нацыянальны дух і годнасць беларускіх грамадзян. Яны адлюстроўваюць сутнасць нацыі і дзяржавы, даючы ўяўленне аб гістарычным шляху краіны і яе нацыянальных каштоўнасцях. У сваім праекце мае вучні асаблівую ўвагу надалі гімну Рэспублікі Беларусь, так як ён выконваецца пры правядзенні ўсіх ўрачыстых мерапрыемстваў ва ўстанове адукацыі. Праслухоўванне і выкананне гімна - гэта асаблівая хвіліна ў жыцці кожнага чалавека. Вельмі важна яшчэ і дэманстраваць адпаведнае паводзіны. Вынікі назіранняў, праведзеных вучнямі, паказалі, што многія дзеці не ведаюць на памяць поўны тэкст гімна, а некаторыя не ў поўнай меры валодаюць навыкамі адпаведных паводзінаў. Маімі вучнямі была прапанавана ідэя аб правядзенні 20 лютага 2017г. школьнага конкурсу на лепшае выкананне гімна класнымі калектывамі. Падрыхтоўка да конкурсу, якая доўжылася каля месяца, была больш сур'ёзнай, чым мы чакалі. Вучням трэба было выконваць гімн усім класам, дэманструючы належны знешні выгляд і паводзіны не толькі перад членамі журы, але і перад сваімі бацькамі, сябрамі. У выніку працяглай падрыхтоўкі дзеці паказалі добрыя вынікі. Дзіўным стаў той факт, як учорашнія парушальнікі дысцыпліны паказалі годны ўзор паводзін пры выкананні гімна, а таксама бездакорнае выкананне галоўнай песні краіны. У той дзень гімн гучаў 12 разоў: 10 раз яго выконвалі класныя калектывы, 1 раз - сям'я Дзівак і 1 раз - усёй школай ў канцы мерапрыемствы. Кожны раз пры выкананні гімна гледачы падымаліся са сваіх месцаў. Гэта было відовішча, годнае гонару і захаплення! Свайго выніку на той момант мы дамагліся: дзеці вывучылі поўны тэкст гімна. Аднак натхніўшыся ўбачаным, мы вырашылі пайсці далей - выканаць гімн на плошчы ў аграгарадку Краснае. 15 сакавіка 2017г. сумесна з работнікамі СВК «Маяк - Заполле», сельвыканкама, СДК, хорам ветэранаў працы Карэліцкага раёна на пляцоўцы перад сельскім домам культуры адбыўся флэш-моб, прысвечаны Дню Канстытуцыі Рэспублікі Беларусь. Да гэтага свята мы разам - і дзеці, і дарослыя - выканалі галоўную песню краіны - Дзяржаўны гімн Рэспублікі Беларусь. Для гасцей свята былі падрыхтаваныя ўлёткі з тэкстам гімна, такім чынам, да выканання галоўнай песні краіны былі далучаны ўсе. Мы гэта зрабілі для таго, каб паказаць, што беларусы - міралюбны, свабодны народ, які любіць сваю Радзіму, ганарыцца ёю, абараняе і ўслаўляе яе! (Дадатак 1)

Як вядома, школьная тэрыторыя - цікавы аб'ект для развіцця мастацкага густу, творчых здольнасцяў. Таму маімі вучнямі была выдзвінута ідэя аб стварэнні сацыяльнага праекта **«Упрыгожым Радзіму кветкамі»**. У нас узнікла ідэя стварэння кветкавых кампазіцый патрыятычнага зместу на тэрыторыі ўстановы. У маі 2017г. сумеснымі намаганнямі членаў штаба “Перспектыва”, педагагічнага калектыву былі зробленыя кветкавыя кампазіцыі «Я люблю Беларусь», «Салют Перамогі», «Карта маёй краіны». Мы засталіся задаволеныя вынікамі нашай сумеснай дзейнасці, тым больш дадзеная кветкавая кампазіцыя атрымала добрыя водгукі ад гасцей і бацькоў нашай ўстановы адукацыі. У 2019 годзе мы запоўнлі літары друзам, так яны будуць эфектна выглядаць у любую пару года. (Дадатак 2).

Хацелася б адзначыць, што вучні майго класа сталі актыўнымі ўдзельнікамі дзіцяча-бацькоўскі клуба «Спадчына», які створаны на базе школьнага краязнаўчага музея, а я з’яўляюся кіраўніком і музея, і клуба. Разам мы арганізоўваем фальклорныя пастаноўкі «Каляды», «Вячоркі», “Саракі”, прадстаўленне традыцыйнага беларускага лялечнага тэатра «Батлейка», тэатралізаваныя паказы «Гуканне вясны», «Масленічныя гулянні". Маімі вучнямі, членамі клуба “Спадчына”, была падрыхтавана і праведзена серыя экскурсій з уключэннем тэатралізаваных сямейна- бытавых і каляндарных абрадаў для навучэнцаў устаноў адукацыі не толькі Карэліцкага, але і Навагрудскага раёна. У кастрычніку 2016г. на базе школьнага музея прайшоў фестываль народнай кухні «Беларускі кірмаш», дзе трэба было не толькі прыгатаваць стравы мясцовай беларускай кухні, але і знайсці аўтэнтычныя, а таксама творча прадставіць іх гісторыю, рэцэпт і працэс падрыхтоўкі. У лютым 2017г. сумесна з Красненскім ДК, ДУ «Цэнтр сацыяльнага абслугоўвання насельніцтва Карэліцкага раёна», Саветам ветэранаў Карэліцкага раёна намі была арганізавана сустрэча «У коле блізкіх сяброў». (Дадатак 3)

У снежні 2017г. прайшоў тыдзень нацыянальнай культуры, які быў сумесна праведзены з супрацоўнікамі Красненскага ДК.

Яшчэ адзін школьны праект **"Забытымі сцяжынкамі Карэліччыны"** прадугледжвае сумесную з раённым краязнаўчым музеем распрацоўку турыстычных маршрутаў, экскурсій, квэстаў па малавывучаных месцах Карэліцкага раёна. Праект ужо стартаваў: па распрацаваных маршрутах агр. Краснае - в.Лясок - г.п.Карэлічы - в.Горная Рута - в.Дольная Рута маімі вучнямі ўжо былі праведзены серыі экскурсій для навучэнцаў устаноў адукацыі раёна. (Дадатак 4)

Як важна ў сучасным свеце спыніцца на імгненне і задумацца пра тых, хто нас акружае. Нам трэба азірнуцца вакол сябе і звярнуць увагу на тых, каму сапраўды неабходныя падтрымка, добрае слова, чалавечая цеплыня, неабыякавасць. У сувязі з гэтым вучнямі майго класа і іншымі членамі Штаба “Перспектыва” быў запланаваны сацыяльны **праект "Вясёлка дабрыні",** які разлічаны на 2018-2020 гады. У рамках праекта дзеці прапанавалі наладзіць зносіны з інвалідамі і адзінокімі людзьмі. Гэта і стала прыярытэтным напрамкам нашага валанцёрскага руху. Выбар тэмы сацыяльнага праекта невыпадковы: удзел у добраахвотніцкім руху дазваляе вучням праявіць свае гуманныя якасці, унесці свой уклад у будучыню нашага грамадства.

Тым больш, што ў нас ужо маецца такі станоўчы вопыт. Ужо каторы год мы наведваемся ў сацыяльна-педагагічны цэнтр вёскі Палужжа з навагодняй віншавальнай праграмай, запрашалі выхаванцаў на святы ў нашу ўстанову адукацыі.

У снежні мінулага года ў актавай зале ўстановы адукацыі прайшоў дабрачынны канцэрт, прысвечаны Дню інвалідаў. Гэту імпрэзу нам дапамог арганізаваць наш сацыяльны партнёр, святар праваслаўнай царквы Георгій. Гасцямі ўстановы адукацыі ў шосты школьны дзень сталі людзі з абмежаванымі магчымасцямі, але з такімі бязмежнымі душамі! Сустрэча прайшла ў цёплай, амаль дамашняй абстаноўцы. Адкрылі мерапрыемства мае юныя акцёры, экскурсаводы, ўдзельнікі клуба “Спадчына”. Яны прадставілі тэатральную пастаноўку фрагмента п’есы Янкі Купалы “Паўлінка”.

Юнымі валанцёрамі майго класа былі праведзены акцыі "Нашы дзеці" (віншаванне дзяцей-інвалідаў і настаўнікаў-пенсіянераў), "Кошык дабрыні” (збор падарункаў для выхаванцаў дзіцячага прыюта в.Палужжа)

У снежні мінулага года адбылася дабрачынная выязная віншавальная праграма "Вясёлка дабрыні" ў Жухавіцкі дом састарэлых і інвалідаў. У правядзенні акцыі нам аказалі дапамогу нашы сацыяльныя партнёры: старшыня Красненскага сельвыканкама і святар Георгій. На папячэнні Жухавіцкага дома-інтэрната знаходзяцца 90 інвалідаў і састарэлых. (Дадатак 5)

Акрамя гэтага, вучні майго класа з’яўляюцца членамі раённага грамадства Чырвонага Крыжа. Хлопцы і дзяўчаты прымалі ўдзел у раённых і абласных акцыях “Залаты ўзрост” (дапамога пенсіянерам), “Кветкавы настрой” (пасадка кветак пенсіянерам). Штогод вучні як валанцёры Чырвонага Крыжа прымаюць удзел у шэсці святочнай калоны на Дзень Незалежнасці Рэспублікі Беларусь (Дадатак 6)

Рэалізацыя праекту «Вясёлка дабрыні» не скончана. Мы працягнем аказваць пасільную дапамогу тым, хто ў ёй мае патрэбу. Яна будзе ажыццяўляцца і далей з дапамогай канкрэтных справаў, мерапрыемстваў для інвалідаў і пажылых людзей, якія пражываюць на тэрыторыі Красненскага сельскага савета.

Вынікі сваёй дзейнасці вучні транслююць праз школьную газету “ДэМаС” - друкаваны орган вучнёўскага самакіравання. Галоўным рэдактарам газеты з’яўляецца вучань майго класа Дзядуль Раман. Сама газета выпускаецца на беларускай мове ва ўстанове адукацыі з 2011г. і разлічана на бацькоў, вучняў і педагогаў. Газета асвятляе самыя важныя бакі школьнага жыцця. Такая форма работы дазваляе вучням праявіць сваю ініцыятыву, свае здольнасці ў выдавецкай дзейнасці, праявіць творчыя таленты. (Дадатак 7)

У 2018г. свой вопыт работы ў рамках школьных праектаў вучні прадстаўлялі на абласной сесіі моладзевага парламента ў г. Гродна, на міжнароднай канферэнцыі ў г.Слоніме, на абласным семінары-практыкуме «Укараненне мадэлі фарміравання грамадзянскай ідэнтычнасці навучэнцаў ва ўстановах адукацыі" (на базе нашай установы адукацыі). (Дадатак 8)

**2.2 Рэзультатыўнасць і эфектыўнасць вопыту**

Эфектыўнасць прадстаўленага вопыту пацвярджаецца псіхалагічнымі даследаваннямі, а таксама стварэннем у класе і ва ўстанове адукацыі творчага асяроддзя.

Для ацэнкі эфектыўнасці вопыту вызначыла наступныя крытэрыі сфарміраванасці грамадзянскай ідэнтычнасці вучняў майго класа:

1. школьная ідэнтычнасць (100% рэспандэнтаў адчуваюць сябе вучнямі сваіх настаўнікаў, грамадзянамі сваёй школы, грамадства);
2. асобаснае развіццё вучняў (у працэсе рэалізацыі праектаў, работы ў школьным музеі ў вучняў выявілася ўменне будаваць узаемаадносіны з другімі людзьмі на аснове роўнасці, павагі і прызнання каштоўнасцей іншых людзей; усё гэта спрыяла развіццю творчай ініцыятывы і пазнаваўчага інтарэсу);
3. грамадзянская кампетэнтнасць (за апошнія гады ў класным калектыве адсутнічалі выпадкі правапарушэнняў і злачынстваў сярод вучняў, што сведчыць аб выкананні функцыі грамадзяніна ва ўзаемадзеянні з людзьмі і ўладай);
4. даследчая кампетэнтнасць (работа ў рамках праектаў садзейнічала ўдасканаленню ўмення самастойна атрымліваць веды, шукаць інфармацыю, прымяняць на практыцы і крэатыўна мысліць, што спрыяла авалоданню даследчымі ўменнямі).

Вынікі дзейнасці паказваюць, што выкарыстанне новых метадаў і відаў работы садзейнічаюць павышэнню ўзроўню фарміравання грамадзянскай ідэнтычнасці. Работа па выхаванні грамадзянскай ідэнтычнасці забяспечвае прывіццё падрастаючаму пакаленню асноўных каштоўнасцяў, ідэй, перакананняў, якія адлюстроўваюць сутнасць беларускай дзяржаўнасці. Гэта пазітыўна адбіваецца на павышэнні якасці ідэалагічнага выхавання навучэнцаў у выхаваўчай прасторы рэгіёну.

**3.Заключэнне**

Трохгадовы вопыт работы па фарміраванні грамадзянскай ідэнтычнасці вучняў сродкамі праектнай дзейнасці, работы ў школьным музей, дзіцяча-моладзевым грамадскім руху дазваляе мне зрабіць некаторыя вывады, і я з упэўненнасцю магу сказаць, што іх выкарыстанне забяспечвае вырашэнне адукацыйных задач у розных аспектах:

• актыўны ўдзел дзяцей ва наступных відах дзейнасці: інфармацыйна-адукацыйным, пошукава-даследчым, краязнаўчым, экскурсійна-масавым, працоўным, праектным;

• развіццё творчай ініцыятывы і пазнавальнай цікавасці, павышэнне ўзроўню школьнай ідэнтычнасці.

Апытанні бацькоў паказваюць высокую ступень задаволенасці якасцю адукацыйнай дзейнасці.

Я пераканалася ў тым, што для выкарыстання новых метадаў фарміравання грамадзянскай ідэнтычнасці патрэбна вялікая дадатковая падрыхтоўка. Але гэта неабходна дзеля таго, каб дзеці адчувалі сябе ўтульна, працавалі творча і плённа. Неабходна гаварыць аб супрацоўніцтве, дыялогу паміж настаўнікам і вучнямі, даць магчымасць дзецям праявіць ініцыятыву. Важна не навязваць штосьці звонку, а падхопліваць дзіцячыя ініцыятывы, карысныя для грамадства. Неабходна напоўніць палітру школьнага жыцця яркімі фарбамі і глыбокім зместам цікавых спраў. У гэтым дапамогуць работа ў школьным музеі, праектная дзейнасць, дзіцяча-моладзевы рух. Работа з вучнямі ў дадзеных накірунках дазваляе мне быць пастаянна ў творчым пошуку, самаразвівацца, павышаць рост прафесійнага майстэрства.

**3.1. Перспектыва далейшага ўдасканалення дадзенага вопыту і сваёй прафесійнай практыкі.**

Вопытам сваёй работы я дзялюся з педагогамі раёна на семінарах, педагагічных марафонах, метадычных аб’яднаннях. З верасня 2019г. на базе нашай установы пачаў работу райнны рэсурсны цэнтр “Укараненне мадэлі фарміравання грамадзянскай ідэнтычнасці вучняў установы адукацыі”. Такім чынам, работа ў гэтым накірунку не спыніцца. Праекты “Вясёлка дабрыні”, “Упрыгожым Радзіму кветкамі”, “Забытымі сцяжынкамі Карэліччыны” будуць працаваць і ў гэтым навучальным годзе, стануць яскравай адметнасцю нашага класа, ўстановы адукацыі і рёна ў цэлым.

**Спіс літаратуры**

1. Барчук, А.Л., Грудзінскі, Л.М Грамадзянскае выхаванне школьнікаў - Мінск: Адукацыя і выхаванне, 2004.
2. Буткевіч,В.У., Ваніна, Н.Г., Талкачова, А.У. На парозе грамадзянскага сталення. Вучэбна – метадычны дапаможнік - Мінск, 2004.
3. Запрудский, Н. И. Современные школьные технологии. – 3/ Н.И. Запрудский. – Минск: Сэр-Вит, 2017.
4. Кныш, А Патрыятычнае і нацыянальнае выхаванне як асноўныя аспекты фарміравання дзяржаўнай ідэалогіі – Мінск: Роднае слова, 2010. - №9.